cyanic-selkie/wikianc huggingface dataset:
Kriss Mārtins
Dzīves sākumposms
Kriss Mārtins ir dzimis Ekseterā, Devonā. Viņš bija vecākais bērns piecu bērnu ģimenē. Viņa tēvs bija grāmatvedis, bet māte bija mūzikas skolotāja. Mārtins uzsāka mācības Ekseteras Katedrāles skolā. Savu pirmo grupu Mārtins izveidoja jau pamatskolā. Pēc aiziešanas no Ekseteras Katedrāles skolas, Mārtins turpināja mācības Šerbornas skolā, Dorsetā. Šerbornā Mārtins izveidoja blūza grupu The Rockin' Honkies. Viņu pirmo uzstāšanos skatītāji izsvilpa. Skolā viņš satika Filu Hārveju, vēlāko grupas Coldplay menedžeri. Mārtins turpināja mācības Londonas Universitātes koledžā. Tur viņš apguva arī grieķu un latīņu valodas.
Privātā dzīve
Mārtins satika amerikāņu aktrisi Gvinetu Paltrovu Coldplay koncerta aizkulisēs. Pāris apprecējās pēc gada,. Viņu meita Epla Blaita Elisone Mārtina piedzima, Londonā. Viņu otrais bērns Mozus Brūss Entonijs Mārtins piedzima, Ņujorkā. Eplas krusttēvs ir Coldplay ģitārists Džonijs Baklends. 2016. gadā Paltrova un Mārtins izšķīrās. 2017. gada Mārtins uzsāka attiecības ar aktrisi Dakotu Džonsoni.
2003. gadā, Austrālijā, Mārtins tika arestēts par uzbrukumu fotogrāfa mašīnai. Viņš zaudēja savaldīšanos, pēc tam, kad tika nofotogrāfēts publiskajā pludmalē.
Latvijas PSR Augstākā Padome
Latvijas Padomju Sociālistiskās Republikas Augstākā Padome, saīsināti LPSR AP, bija augstākais varas orgāns Latvijas Padomju Sociālistiskajā Republikā (Latvijas PSR), laika posmā no 1940. gada līdz 1990. gadam. Pēc Neatkarības deklarācijas pieņemšanas 1990. gada maijā to pārdēvēja par Latvijas Republikas Augstāko padomi.
Atmodas kustības laikā 1989. gada 28. jūlijā Latvijas PSR Augstākā Padome pieņēma deklarāciju „Par Latvijas PSR suverenitāti”, bet 1990. gada 15. februārī „Deklarāciju jautājumā par Latvijas valstisko neatkarību”. 1990. gada 4. maijā vispārējās vēlēšanās ievēlētā Latvijas PSR Augstākā Padome ar balsu vairākumu pieņēma deklarāciju Par Latvijas Republikas neatkarības atjaunošanu un pārdēvēja Latvijas PSR par Latvijas Republiku. Latvijas PSR Augstākā Padome tika pārdēvēta par Latvijas Republikas Augstāko Padomi, kas 1991. gada 21. augustā pieņēma konstitucionālo likumu "Par Latvijas Republikas valstisko statusu".
Vadītāji
Latvijas Republikas AP priekšsēdētājs
15. autobusu maršruts (Rēzekne, līdz 2011)
Maršruts
Vipinga — F. Kempa iela — Blaumaņa iela kursē pa šādām ielām: Meža iela, Rēznas iela, Egļu iela, F. Kempa iela, Parka iela, Zilupes iela, Ludzas iela, Latgales iela, Atbrīvošanas aleja, Maskavas iela un Blaumaņa iela.
Kibo (SKS)
STS-127 — Vaļējās platformas uzstādīšana
pie Japānas Vaļējās platformas tika pievienota eksperimentu platforma. Virpirms to no Endeavour kravas telpas izcēla ar kosmoplāna manipulatoru. Tad to pārņēma stacijas manipulators un novietoja vajadzīgajā vietā. Pēc eksperimentu izpildes šo paleti atgriezīs uz zemes ar kādu no Space Shuttle.
iziešanā kosmosā Kesidijs un Maršbērns uzstādīja videokameras pie Japānas Vaļējās platformas, kuras izmantos Japānas kravas kuģa saslēgšanās laikā. Kameras atradās starta konfigurācijā, un tās vajadzēja uzstādīt darba konfigurācijā, tādējādi pabeidzot JEF montāžu.
Aleksanders Stubs
Stubam ir liberāla nostāja ekonomikas jautājumos. Viņš ir stingri proeiropeiski noskaņots un aicinājis Somiju iestāties NATO.
Tukuma apriņķis
Kurzemes guberņas sastāvā
Tukuma apriņķis tika izveidots 1819. gada teritoriāli administratīvajā reformā, pārdēvējot Tukuma pilskunga tiesu (Hauptmannschaft Tuckum, Туккумское гауптманство) par apriņķi.
Vidusdaugavas zemiene
Pamatiežu virsa
Rajona vidus- un dienviddaļā pārsvarā ir viļņots reljefs, kas vietām pāriet līdzenumā. Austrum- un dienviddaļā tas sasniedz 115 m augstumu, bet Daugavas tuvumā pazeminās uz 95—100 m. Reljefu veido limnoglaciāls smilšmāls un daļēji māls, dienviddaļā — smilts. Dienvidos un rietumos vietām sastopama izskalota morēna.
Ūdeņi
Vidusdaugavas zemienei raksturīga samērā neliela notece — no virsas gada laikā notek 240—260 mm biezs ūdens slānis; rajona upju tīkls kopumā ir samērā biezs. Upēm lielākoties ir tranzīta raksturs, jo daudzas no tām sākas blakus rajonos. Visa Vidusdaugavas zemiene pieder pie Daugavas baseina. Daugavas tecējums līdz Jersikai ir mierīgs, erozijas procesi vāji izteikti. Sākot no Jersikas, kur upe izskalo dolomītu, gultnē ir vairākas krāces, kas stiepjas līdz Ābeļu salai. Lejpus tai, līdz Sakas salai, upe atkal ir mierīga, bet lejpus Sakas salas sākas krāčains posms, kur upe intensīvi iegraužas dolomītā. Zemieni šķērso arī vairākas Daugavas pietekas: no labās puses — Līksna, Dubna, (ar pietekām Feimanku un Ūšu), Nereta un Aiviekste, no kreisās puses — Laucesa, Ilūkste ar Dvieti, Eglaine un Ziemeļsusēja. Daļa Daugavas pieteku, piemēram, Dubna un Laucesa, tekot no paugurainajām augstienēm, savāc ūdeni no daudziem ezeriem, bet citas, piemēram, Oša, Nereta un Ziemeļsusēja, savāc ūdeņus rajona robežās no purviem. Līdzenais reljefs, kurā izdalās grēdu un vaļņu virkne, stipri apgrūtina virsas noteci, tāpēc ūdensšķirtņu rajonus aizņem lieli purvu masīvi. Aiviekstes — Neretas ūdensšķirtnē atrodas Teiču purvs (186,7 km2), kas ir lielākais purvs Latvijā, Borovkas (22,6 km2), Strīdas (18 km2) u.c. purvi. Lieli purvi ir arī Dubnas un Daugavas ūdensšķirtnē, kā, piemēram, Krievu-Jersikas purvs (51,8 km2), Skrebeļu-Skrūzmaņu (37,7 km2) u.c. Visi tie ir augstie purvi ar sīkiem sekundāriem ezeriņiem un akačiem. Ezeru rajonā nav daudz, tie visi ir sekli, krasti parasti lēzeni. Lielākais Vidusdaugavas zemienē ir 7,6 m dziļais Stropu ezers (pie Daugavpils), kura platība ir 4,2 km2.
Keiptaunas Universitāte
Universitātāte ir pazīstama ar pētījumiem kosmoloģijā, topoloģijā, kodolfizikā un radioastronomijā.
Rīgas Krusta baznīca
Pirmā Krusta baznīca atradusies pie Lazaretes ielas Krišjāņa Valdemāra ielas rajonā jau 18. gadsimtā. Baznīca vairākkārt tikusi izpostīta un atjaunota, līdz mūsdienām tā nav saglabājusies. 19. gadsimta beigās, kad Krusta draudze bija Biķeru draudzes filiāle, tika ierosināts celt dievnamu. Šim nolūkam draudzei tika uzdāvināts zemes gabals pie rūpnīcas "Fēnikss" (Phönix), kas atradās netālu no Gaisa tilta. Iecerētās baznīcas projekta autors bija Bokslafs. Viņš bija iecerējis eklektisma stila trīsjomu celtni. Taču baznīcas celtniecība netika uzsākta līdzekļu trūkuma dēļ.
Baznīcas ēka ir asimetriski plānota, tai ir trīsjomu draudzes telpa un masīvs tornis ziemeļu fasādē, kas atrodas tuvāk altāra daļai. Sākotnējā projektā bija paredzēts arī pulkstenis, tomēr tas nekad netika uzstādīts. Baznīcas interjers ir askētisks un racionāli veidots. Baznīcas ērģeles tikušas uzstādītas 1931. gadā.
Rihards Bērziņš
Biogrāfija
Rihards Bērziņš dzimis 1888. gada 26. decembrī Igaunijā, Pērnavas apriņķa Oresu pagastā, Kabļupē tālbraucēja kapteiņa Friča Bērziņa un Annas (dzimusi Ozoliņa) ģimenē.
Tomēr 1910. gadā R. Bērziņš ar sava svaiņa zvērināta advokāta A. Junga atbalstu iestājās Tērbatas universitātē fizikas - matemātikas fakultātē, bet paralēli mācībām šajā fakultātē apmeklēja lekcijas topošajiem juristiem.
1911. gada oktobrī Lietuvā viņš aktīvi iesaistījās latviešu biedrības darbībā un vadīja tās teātra izrādes. Tieši tur R. Bērziņš iepazina savu nākamo sievu Faniju Irmeju. Laulībā ar Faniju viņiem piedzimts trīs bērni: 1912. gadā dēls Laimons, 1914. gadā Gunārs un 1919. gadā - meita Dagnija.
1919. gada 8. oktobrī sākās Pāvela Bermonta spēku uzbrukums Rīgai. „Latopress” drukātajiem medijiem un ārvalstu aģentūrām sniedza informāciju par kara darbību Latvijā. R. Bērziņš, lai sniegtu precīzu informāciju, kā korespondents atradās Rīgas aizstāvju aizsardzības ierakumos.
Literārā darbība
1934. gadā tiek izdots ceļojumu piezīmju apkopojums „Raibā pasaule“.
Safrāns
Safrāns ir kaltētas tumši sarkanās krokusa (Latīņu: Crocus sativus) drīksnas kopā ar nelielu piejaukumu dzelteno irbulīšu. Tas tiek lietots kulinārijā kā garšviela un krāsviela. Safrāns ēdienam piedod īpatnēju oranžu krāsu, tam ir rūgtena garša un sienam vai jodoformam līdzīga smarža. Kopš seniem laikiem safrāns ir lietots arī medicīnā pret vairākām slimībām. Persiešu tradicionālajā medicīnā safrānu lieto pret depresiju.
Mazais grizons
Izskats
Mazais grizons ārēji ir ļoti līdzīgs lielajam grizonam, tikai ir par to nedaudz mazāks. Kā visiem sermuļu dzimtas dzīvniekiem tā ķermenis ir garš un muskuļots, kājas īsas. Aste salīdzinoši īsa. Kakls garš, krūtis šauras un galva neliela, plakana ar mazām un apaļām ausīm. Tomēr, salīdzinot ar pārējien sermuļu dzimtas dzīvniekiem, grizons ir masīvāks un smagāks. Ķermeņa garums mazajam grizonam ir 28—50 cm, astes garums 12—19 cm, svars 1—2,5 kg. Bieži tēviņi ir lielāki par mātītēm. Katrai ķepai ir pieci pirksti, kas ir savienoti ar peldplēvēm. Nagi ir īsi, bet spēcīgi, līki un asi.
2. Rīgas latviešu strēlnieku pulks
2. Rīgas latviešu strēlnieku pulks bija Latviešu strēlnieku bruņots formējums 1. Latviešu strēlnieku brigādes sastāvā, kas piedalījās Pirmā pasaules kara kaujās no 1915. līdz 1918. gadam. Pulku izveidoja no 2. Rīgas latviešu strēlnieku bataljona 1916. gada 3. novembrī. 1917. gada 30. decembrī pulku iekļāva Latviešu strēlnieku korpusā. Pēc Brestļitovskas miera līguma nosacījumiem 1918. gada 6. aprīlī pulku demobilizēja.
Pulka izveide
Gatavojoties Ziemassvētku kaujām, 1916. gada 3. novembrī bataljonu pārveidoja par pulku un iekļāva 1. Latviešu strēlnieku brigādē. Pulkā bija astoņas rotas un astoņas komandas - ložmetēju, sapieru, jātnieku izlūku, kājnieku izlūku, sakaru, policijas, ieroču lasīšanas un tranšeju lielgabalu. Personālsastāvs - 50 virsnieki, 7 ārsti un ierēdņi, 1497 instruktori un kareivji, 8 savvaļnieki. Tajā bija arī 290 zirgi un 104 rati.
Mazās Juglas kaujas 1917. gadā
1./3. septembra kaujās pie Rīgas un Šmīziņkroga: 5 krituši, 19 ievainoti, 437 pazuduši. 10./11. oktobra kauja pie „Krustkalniem” un „Vecimmām” Jūdažu tuvumā bez zaudējumiem.
Konflikts
Konfliktu veidi
Konfliktam ir arī vairāki veidi: iekšējais konflikts un savstarpējais konflikts.
Iekšējais konflikts ir nemiers, kas plosās indivīda iekšienē, nesaskaņas kādas personas izjūtās vai uzskatos. Tas vērojams gadījumos, kad indivīda pieredzei, domām un vērtību sistēmai jāpārveidojas, jāpaplašinās ārpus komforta robežām, vai arī kad šie personības elementi nonāk konfliktā cits ar citu, vai kad tie nesaskan ar vēlmēm un vajadzībām, radot emocionālu diskomfortu. Iekšējais konflikts traucē ikdienas dzīvi un dažreiz laupa spēju brīvi rīkoties.
Maleīnskābe
Maleīnskābe (cis-butēndiskābe, cis-1,2-etilēndikarbonskābe, HOOC−CH=CH−СООН) un tās trans-izomērs (fumārskābe) ir vienkāršākā nepiesātinātā divvērtīgā karbonskābe. Maleīnskābe ir ūdenī šķīstoša balta kristāliska viela. Maleīnskābes esterus un sāļus sauc par maleātiem.
Iegūšana
Maleīnskābi var iegūt, karsējot ābolskābi (zemākās temperatūrās veidojas fumārskābe, augstākās - maleīnskābe). No tā cēlies maleīnskābes nosaukums ( - ābols).
Īpašības
HOOC−CH=CH−СООН + H2O → HOOC−CHOH−CH2−СООН
Visas šīs ķīmiskās reakcijas maleīnskābei ir kopīgas ar fumārskābi, kas pierāda, ka tās ir cis-trans-izomēri. Savukārt fizikālās īpašības abām vielām ir visai atšķirīgas - fumārskābe ir ūdenī praktiski nešķīstoša un tās kušanas temperatūra ir daudz augstāka. Maleīnskābe ir stiprāka skābe par fumārskābi. Fumārskābe ir stabilāks izomērs (tas izskaidrojams ar maleīnskābes karboksilgrupu spēcīgu savstarpēju atgrūšanos). Maleīnskābe pārvēršas par fumārskābi apgaismojot (sevišķi neliela broma daudzuma klātienē), sildot līdz kušanas temperatūrai, iedarbojoties ar stiprām skābēm. Tā kā maleīnskābe, atšķirībā no fumārskābes, viegli veido ciklisku maleīnskābes anhidrīdu, ir skaidrs, ka maleīnskābe ir cis-izomērs, jo šajā gadījumā karboksilgrupas atrodas tuvu kopā, kas veicina ūdens atšķelšanos:
Sans
Sans (Ϻ, ϻ; gr) ir no aprites izgājis grieķu alfabēta burts. Cēlies no feniķiešu burta — sans. No burta "sans" cēlies cits arhaiskā grieķu alfabēta burts ͳ.
Doroteja fon Bīrone, hercogiene de Dino
Doroteja fon Bīrone (dzimusi, mirusi ), vēlāk grāfiene Doroteja de Perigora (, 1809–1817), Dino hercogiene (Duchesse de Dino, 1817–1838) un hercogiene Taleirāna (Duchesse de Talleyrand, 1838–1845), bija Kurzemes hercoga Pētera fon Bīrona un hercogienes Dorotejas meita. Vēsturē iegājusi kā franču politiķa Taleirāna mīļākā un ietekmes persona.
Selīna Dimerka
Selīna Dimerka (fr; dzimusi Tarbē, Francijā) ir franču basketboliste, spēlē saspēles vadītājas pozīcijā, Francijas sieviešu basketbola izlases dalībniece. Pašlaik (2013) pārstāv Francijas līgas klubu CJM Bourges Basket.
Kopā ar Francijas izlasi ir izcīnījusi 5. vietu 2005. gada Eiropas čempionātā Turcijā, 8. vietu 2007. gada Eiropas čempionātā Itālijā, zelta medaļu 2009. gada Eiropas čempionātā Latvijā, bronzu 2011. gada Eiropas čempionātā, sudrabu.
Netfilter
Savienojumu izsekošana
Savienojuma stāvoklis ir pilnīgi neatkarīgs no jebkāda TCP stāvokļa. Ja hosts atbild ar SYN ACK pakotni, lai apstiprinātu jaunu ienākošo TCP savienojumu, tad pats TCP savienojums vēl nav izveidots, bet izsekojamais savienojums jau ir - šāda pakete atbildīs stāvoklim <tt>ESTABLISHED</tt>. Izsekots savienojums bezsavienojumu protokolam, piemēram UDP, tik un tā ir ar savienojuma stāvokli.
Vilkābeles
Vilkābeles jeb krustābeles (Crataegus) ir Ziemeļu puslodē augoša rožu dzimtas ģints. Tajā ietilpst vairāk kā 300 sugas. Vilkābeles ir koki vai krūmi, uz stumbriem tiem ir labi attīstīti ērkšķi. Vilkābeles aug savvaļā, tās stāda apstādījumos kā dekoratīvos kokus, daudzas sugas izmanto ārstniecībā vai pat uzturā. Plašāk izplatītākās vilkābeļu sugas ir sarkanā vilkābele, rožu vilkābele, Lindmaņa vilkābele, Vācijas vilkābele, pamīkstā vilkābele, vēdekļa vilkābele, asērkšķu vilkābele, divirbuļu vilkābele, punktainā krustābele un Arnolda vilkābele.
Aleksandrs I Romanovs
Aleksandrs I Romanovs (ru, dzimis, miris ) bija Krievijas Impērijas ķeizars no 1801. gada 11. marta līdz 1825. gada 19. novembrim. Vienlaikus arī Polijas karalis (1815—1825), Somijas lielhercogs (1809—1825), Kurzemes un Zemgales hercogs, Livonijas hercogs (1801—1825) u.c.
Dzīvesgājums
Dzimis 1777. gada 12. oktobrī Krievijas troņmantinieka Pāvila I ģimenē. Uzreiz pēc dzimšanas bērna tālāko audzināšanu pārņēma viņa vecāmāte ķeizariene Katrīna II. 1793. gada 9. oktobrī Aleksandrs apprecējās ar Bādenes princesi Luīzi (de, kuru pareizticībā kristīja kā Elizabeti Aleksejevnu (1779—1826). Viņu meitas Marija (1799—1800) un Elizabete (1806—1808) mira bērnībā, tādēļ Aleksandrs par troņmantinieku sākotnēji iecēla savu brāli Konstantīnu, kuram nebija likumīgā laulībā dzimušu bērnu, un kurš bija apprecējies ar zemākas kārtas sievieti. Slepenā manifestā Aleksandrs troni atstāja jaunākajam brālim Nikolajam I.
Iekšpolitika
Aleksandrs ātri atbrīvojās no sazvērniekiem, kas bija piedalījušies Pāvila I nogalināšanā. Pēteri Ludvigu fon der Pālenu nosūtīja pensijā uz dzimto muižu. Par jaunā ķeizara tuvākajiem padomniekiem kļuva Neoficiālā komiteja (Негласный комитет) ko veidoja Pāvils Stroganovs, Nikolajs Novosiļcevs, Viktors Kočubejs un Ādams Čartorijskis, kas visi bija 18. gadsimta apgaismības ideju iedvesmoti liberāļi. Tika ierobežota dzimtbūšanā esošo zemnieku pirkšana un pārdošana, muižniekiem atļāva atbrīvot zemniekus pret izpirkuma maksu. Lai arī Aleksandrs savā valdīšanas laikā iesāka vairākus liberalizējošus projektus, apsverot dzimtbūšanas atcelšanu un konstitūcijas ieviešanu, viņš nekad tos neīstenoja. Izņēmumi bija Polijas un Somijas konstitūcijas, kā arī dzimtbūšanas atcelšana Baltijas provincēs, kas iespējams, bija plānoti kā piemēri pārējai impērijas daļai. Aleksandrs I apstiprināja Krievijas konstitūcijas projekta izstrādi. Konstitūcija būtu radījusi divpalātu parlamentu, ierobežotas vēlēšanu tiesības turīgajām šķirām, un pamatbrīvību garantijas (runas, ticības, preses). Impēriju pārveidotu par 12 reģionu federāciju, katrā no kuriem būtu savs parlaments. 1810. gada 1. janvārī izveido Valsts Padomi, ko sadala likumu, kara, ekonomikas, iekšlietu un baznīcas departamentos. Katrs departaments atbildēja par savas jomas likumdošanu un izpildvaras īstenošanu.
Ārpolitika
Aleksandra I laikā Krievija turpina palielināt savas robežas Kaukāzā. Viņš apstiprina Pāvila I lēmumu par Kartli-Kahetijas aneksiju un turpina gruzīnu zemju pievienošanu impērijai, 1801. gadā pārņemot pareizticīgo gruzīnu aizsardzību pret turkiem un persiešiem. 1804. gadā sākas karš ar Persiju. Nesaņemot cerēto palīdzību no Lielbritānijas, Persija 1806. gadā lūdz palīdzību Napoleonam, taču to nesaņem. Krievi iekaro Širvānas provinci (mūsdienu Azerbaidžāna) un 1810. gadā Filips Pauluči ieņem Derbentu. Karš turpinās līdz 1813. gadam.
Karš ar Osmaņu impēriju
Līdz ar Tilzītes miera noslēgšanu, Krievija jūtas pietiekami droša, lai iekarotās Balkānu provinces neatstātu. Beidzoties karam ar Zviedriju, Krievijas armija Balkānos pieaug līdz 80 000 kareivjiem un 25 000 jātniekiem. 1810. gada 21. janvārī Aleksandrs paziņo par abu provinču pievienošanu Krievijas Impērijai un atjaunojas asiņaina karadarbība. 1811. gada februārī, pasliktinoties attiecībām ar Napoleonu, gandrīz pusi karaspēka no Donavas pārsviež uz Vislu. 1811. gada 7. aprīlī Kutuzovs ieņem Bukaresti. Osmaņu armija atjauno uzbrukumu un šķērso Donavu, taču tiek sakauta un aplenkta. Šajā laikā Aleksandrs jau vairāk koncentrējas uz draudiem no Napoleona puses, viņam ir nepieciešams miers Balkānos, un karš tiek izbeigts. Miera sarunās palīdz Lielbritānija un Zviedrija. Ar 1812. gada 28. maija Bukarestes miera līgumu, Donavas vietā robeža starp abām impērijām atgriežas pie Prutas. Krievija zaudē Moldāviju un Valahiju, bet saglabā Besarābiju. Sultāns apņēmās izmantot savu ietekmi uz persiešiem, lai izbeigtu karu Kaukāzā. Karu ar Persiju izbeidz 1813. gada 12. oktobra Gulistānas miera līgums.
Alianse ar Napoleonu
1808. gada 2. februārī Napoleons raksta Aleksandram, kurā aicina to uzbrukt Lielbritānijas sabiedrotajai Zviedrijai un iekarot Somiju. Napoleons ierosināja Aleksandram atkal tikties, lai pārrunātu Krieviju interesējošo Osmaņu impērijas sadalīšanu, kā arī situāciju ar Austrijas Impēriju. Viņš arī atgādināja Pāvila I ideju doties kopīgā karagājienā uz britu Indiju.
Karš ar Zviedriju
Kad Zviedrija noraida Aleksandra aicinājumu pievienoties kontinentālajai blokādei, 1808. gada 21. februārī Krievija iebrūk zviedru pārvaldītajā Somijā. Pēc pirmajiem zaudējumiem, zviedriem izdevās atgūt daļu teritorijas. Zviedriem palīgā ieradās britu kareivji un karakuģi. Aleksandrs plānoja iebrukt arī Zviedrijā, un 6000 kareivji Bagrationa pa aizsalušo jūru devās uz Ālandu salām.
Nāve un mantinieki
1819. gadā Aleksandrs I informēja krietni jaunāko brāli Nikolaju, ka viņš kļūs par nākamo imperatoru, jo viņu brālis Konstantīns nevēlas kāpt tronī. 1823. gadā Aleksandrs sagatavoja testamentu, ar kuru par troņmantinieku iecēla Nikolaju. Tā kā to paturēja slepenībā, pēc Aleksandra nāves Nikolajs uzreiz atzina Konstantīnu par imperatoru. Pēc tam atvēra Aleksandra atstātās aploksnes, kurās atklājās Konstantīna 1822. gada 14. janvāra vēstule par atteikšanos no troņmantinieka tiesībām un 1823. gada 16. augusta manifests par Nikolaja iecelšanu par troņmantinieku. Pēc dokumentu izlasīšanas Nikolajs tomēr atteicās pārņemt varu, pirms nebūs sazinājies ar vecāko brāli, kurš Varšavā pildīja Polijas vicekaraļa pienākumus. 12. decembrī Sanktpēterburgā pienāca oficiāls Konstantīna apliecinājums par atteikšanos no troņa un Nikolaju pasludināja par imperatoru. Ieilgusī neskaidrība negatīvi izpaudās 14. decembrī, kad armijai bija jāzvēr uzticība Nikolajam, un Ziemas pils priekšā izcēlās Dekabristu sacelšanās.
Argentīnas tango
Tango filmas
Jau 1930. gadu sākumā Argentīnas kino mākslā attīstījās tango filmu kultūra. Skatīt Category:Tango filmas.
Senā Ēģipte
Jaunā valsts
Pieņēmusies spēkā, Ēģipte nebūt neapmierinājās ar valsts vienotības, politiskās stabilitātes un saimnieciskās labklājības atgūšanu. Ēģiptiešu armijas devās tālos karagājienos un Jaunajai valstij tika pievienotas plašas kaimiņu zemes — Sīrija un Palestīna austrumos, Kuša dienvidos.
Sabrukums
Tomēr vēlāko Ptolemaju dinastijas valdnieku laikos Ēģipte sāka atkal novājināties. Faraonu Ēģiptes vēsture beidzās līdz ar 30. dinastiju (380-343 p.m.ē.). To novājināja un pamazām sagrāva visai tipiski daudzu impēriju sabrukuma iemesli — iekšējās nesaskaņas, cīņa par varu starp vietējo aristokrātiju, ko nekavējās izmantot ārējie ienaidnieki. Taču vēl lielāka nozīme bija tam, ka, tāpat kā Mezopotāmijas gadījumā, Nīlas upes ielejas auglīgā zeme vairs nebija vienīgais civilizācijas attīstības, spēka un varenības avots. Uzkrājoties jaunievedumiem dažādās jomās, attīstoties tehnoloģijām, pieaugot zināšanu un prasmju līmenim, citas tā laika civilizācijas kļuva mazāk atkarīgas no apkārtējās vides apstākļiem un to attīstības iespējas kļuva salīdzināmas ar Ēģiptes iespējām vai pat pārsniedza tās. Ēģipte arvien vairāk nonāca strauji progresējošās Romas impērijas ietekmē, lai gan laiku pa laikam tā nokļuva arī citu iekarotāju rokās. Pēdējā Ēģiptes valdniece Kleopatra VII mēģināja izrādīt pretestību Romas impērijai gan ar diplomātiskiem, gan militāriem līdzekļiem. Tomēr Ēģipte bija jau pilnībā izsmēlusi savas tālākās attīstības iespējas un bija spiesta kļūt par Romas provinci. Nespējot to pārdzīvot, kā arī dažādu citu iemeslu dēļ, Kleopatra VII beidza dzīvi pašnāvībā 30. gadā p.m.ē.
Albāņu valoda
Par albāņu valodas vietu indoeiropiešu valodu saimē ir bijušas daudz diskusiju. Viena no tām apgalvo, ka šī valoda radusies no ilīriešu valodas — no vienas senajām Balkānu pussalas valodām. Tomēr pētījumi rāda, ka ilīriešu valodai ir daudz kopīgu ar romāņu valodas, ķeltu valodām, kamēr albāņu valodā fonētiski un morfoloģiski ir tuvāka slāvu valodām, indoirāņu valodām un armēņu valodai. Vēl tiek pieļauts, ka albāņu valoda varētu būt cēlusies no dākiešu valodas. Albāņu valodā ir daudz aizguvumvārdu no latīņu valodas, grieķu valodas, turku valodas un slāvu valodām.
Liepājas apriņķa muižu nosaukumi
Bijušās muižas Liepājas apriņķa teritorijā
{ "type": "Feature", "geometry": { "type": "Point", "coordinates": [21.8962237, 56.4913507] }, "properties": { "title": "Backhusen", "description": "Bakūzes muiža", "marker-symbol": "warehouse", "marker-size": "large", "marker-color": "0050d0" } } { "type": "Feature", "geometry": { "type": "Point", "coordinates": [21.6715626, 56.4747786] }, "properties": { "title": "Bagge-Assiten", "description": "Bages-Asītes muiža", "marker-symbol": "warehouse", "marker-size": "large", "marker-color": "0050d0" } } { "type": "Feature", "geometry": { "type": "Point", "coordinates": [21.8566737, 56.4435908] }, "properties": { "title": "Groß-Bahten", "description": "Lielbātas muiža", "marker-symbol": "warehouse", "marker-size": "large", "marker-color": "0050d0" } } { "type": "Feature", "geometry": { "type": "Point", "coordinates": [21.0658201, 56.3465267] }, "properties": { "title": "Nieder-Bartau", "description": "Nīcas jeb Lejasbārtas muiža", "marker-symbol": "warehouse", "marker-size": "large", "marker-color": "0050d0" } } { "type": "Feature", "geometry": { "type": "Point", "coordinates": [21.3201666, 56.3502880] }, "properties": { "title": "Ober-Bartau", "description": "Bārtas muiža", "marker-symbol": "warehouse", "marker-size": "large", "marker-color": "0050d0" } } { "type": "Feature", "geometry": { "type": "Point", "coordinates": [21.2329751, 56.6717133] }, "properties": { "title": "Alt-Bebben", "description": "Vecbebes muiža", "marker-symbol": "warehouse", "marker-size": "large", "marker-color": "0050d0" } }
Jagex
Vēsture
Nosaukums Jagex Software ir bijis kopš 1999. gada, un parasti ir aprakstīts kā "maza Anglijas kompānija, kas specializējas Java tiešsaistes spēlēs." Jagex Ltd. 2001. gada decembrī nodibināja Endrū Govers, Pols Govers un Konstants Tedders. Viņu mērķis ir darbināt savu MMORPG, RuneScape, kas ir ticis taisīts kopš 1999. gada. Pēc gada no spēles izlaišanas tai jau bija miljons reģistrētu kontu. Pirmie kompānijas uzdevumi bija izveidot spēles versiju ar papildus iespējām, par kuru būtu jāmaksā £3.20 ($5 USD) mēnesī, vēl piedāvājot bezmaksas versiju un uzturot to ar reklāmu palīdzību. Abi mērķi tika paveikti, un RuneScape papildus maksas versija tika izlaista 2002. gada 27. februārī, iegūstot 5000 maksājošu spēlētāju un pirmajā nedēļā padarot RuneScape par vienu no lielākajām Java maksas spēlēm. Šobrīd RuneScape ir 9 000 000 bezmaksas spēlētāji un pāri par 1 000 000 maksātājiem kopš 2007. gada 4. maija.
Nākotnes izstrāde
Jagex savā adresē ir teikuši, ka viņi grib kļūt par svarīgiem operatoriem visos galvenajos pasaules veikalos, izveidojot jaunas spēles, izmantojot savas tehnoloģijas.
Miranda
Miranda var būt:
Abolicionisms (kustība par verdzības atcelšanu)
Abolicionisms (en, no la — 'atcelšana') jeb kustība par verdzības atcelšanu bija sabiedriski politiska kustība 18. un 19. gadsimtā, kas centās panākt verdzības atcelšanu. Šī kustība bija izplatīta galvenokārt ASV, kur verdzības atcelšanu izdevās panākt 1865. gadā pēc ASV pilsoņu kara (dažādos štatos verdzība tika atcelta dažādos laikos no 1777. līdz 1864. gadam).
Zaubes pagasts
Administratīvās izmaiņas
19. gadsimta beigās, apvienojot Jaunpils, Bērzmuižas un Kliģenes muižu pagastus, izveidoja Jaunpils pagastu. 1925. gadā tas tika pārdēvēts par Zaubes pagastu. 1935. gadā Rīgas apriņķa Zaubes pagasta platība bija 155,18 km² un tajā dzīvoja 2388 iedzīvotāji. 1945. gadā pagastā izveidoja Zaubes, Bērzu un Kliģenes ciema padomes, bet pagastu 1949. gadā likvidēja. Zaubes ciems ietilpis Ogres apriņķī (1947-1949), Ērgļu (1949-1959), Siguldas (1959-1962) un Cēsu (pēc 1962. g.) rajonos. Zaubes ciemam 1951. gadā pievienoja likvidētā Bērzu ciema Staļina kolhoza teritoriju, 1954. gadā - Kliģenes ciema kolhoza «Uzvara» teritoriju, 1959. gadā padomju saimniecības «Taurupe» teritoriju pievienoja Taurupes ciemam, 1964. gadā pievienoja likvidēto Kliģenes ciemu, 1965. gadā padomju saimniecības «Skujene» teritoriju pievienoja Skujenes ciemam, 1977. gadā pievienoja daļu Nītaures ciema. 1990. gadā ciemu reorganizēja par pagastu. 2009. gadā Zaubes pagastu kā administratīvo teritoriju iekļāva Amatas novadā. 2021. gadā Amatas novadu iekļāva Cēsu novadā.
Ojārs Siliņš
Latvijas izlase
2013. gadā pēc U-20 čempionāta savainojuma dēļ nepievienojās nacionālās valstsvienības treniņiem, bet 2014. gadā pēc pieteikšanās NBA draftam O. Siliņš veltīja vasaru individuālajam darbam.
Stefānija Klosa
Stefānija Klosa (de; dzimusi Baucenē, Vācijā) ir vācu mūziķe, grupas Silbermond vadošā vokāliste. 2010. gadā bija Vācijas atlases Eirovīzijai "Unser Star für Oslo" žūrijas sastāvā. Ir piedalījusies grupu Ich + Ich, H-Blockx videoklipu filmēšanā.
Artūrs
Artūrs vai Arturs var būt:
Alfrēds Dinbergs
Biogrāfija
Alfrēds Dinbergs piedzima Rīgā. 1895. gada jūnijā kļuvis par telegrāfa kandidātu Rīgas—Orlas dzelzceļa līnijā. Vēlāk bija telegrāfa iecirkņa pārzinis.
1931. gadā ievēlēts 4. Saeimā kā vienīgais deputāts no Dzelzceļnieku, valsts darbinieku, amatnieku un strādnieku arodnieciskās apvienības saraksta. Vēlāk Dinbergs pievienojās Kristīgajam darba blokam.
Nauda
Prečnauda
Prečnauda (angļu: commodity money) ir apmaiņas līdzeklis (tātad nauda), kas tajā pat laikā ir pielietojams pats par sevi (tātad kā prece). Prečnaudas piemēri vēsturē ir dažnedažādākie, pat pārtikā patērējamas preces, piemēram, sāls vai Austrumāzijā par naudu izmantotie sapresētas tējas bloki. Tomēr visizplatītākais prečnaudas veids ir bijuši dārgmetāli: zelts, sudrabs, platīns vai pat varš.
Fiat (bezseguma) nauda
Dažkārt sastopams izteikums, ka "papīrnaudas segums ir preces un pakalpojumi". Demokrātijā/brīvā tirgus ekonomikā tas nebūtu iespējams, jo nozīmētu, ka visas preces un pakalpojumi pieder naudas emitētājam (centrālajai bankai).
Misters Bīns
Seriālā parādīti skati no ekscentriskā mistera Bīna dzīves. Viņš risina dažādas sadzīves problēmas, bet viņa atrastie risinājumi bieži vien ir absurdi, un pārsvarā noved pie mazām katastrofām.
Mini Cooper
"Mini Cooper" ir viens no galvenajiem līdzdalībniekiem Bīna piedzīvojumos, piemēram, kad Bīns stūrē, sēžot krēslā, kas piestiprināts pie automobīļa jumta. Automobilim bija dažas oriģinālas pretaizdzīšanas iekārtas: Misters Bīns piestiprinājis pie durvīm aizbīdni un piekaramo atslēgu; "Mini Cooper" stūre tika noskrūvēta un Bīns to ņēma līdzi, kas vienreiz ļāva pasargāt automobili no autozagļa. Vienā no sērijām Misters Bīns aizdedzes atslēgu bija paslēpis zem priekšējā pārsega vāka, atslēgu no priekšējā vāka zem aizmugurējā pārsega vāka, atslēgu no aizmugurējā vāka — saulsarga kabatiņā. Automobiļa durvju atslēgu Bīns glabāja žaketē iekārtu ķēdītē.
Balvas un nominācijas
Pirmā šova sērija ieguva prestižo "Zelta Rozes" balvu un divas galvenās prēmijas ceremonijas "Rose d’Or Light Entertainment Festival", Montrē. Lielbritānijā sērija "Mistera Bīna lāsts" tika vairākas reizes nominēta BAFTA televīzijas balvai (karegorijās "Labākais izklaides raidījums" (1991), "Labākā komēdija" (raidījums vai seriāls) (1992). Pats Rovans Atkinsons trīs reizes nominēts kategorijā "Labākais komiķis" (1991, 1992 un 1994).
Luols Dengs
Luols Maikls Dengs (en; dzimis Vāvā, Sudānā) ir dienvidsudāniešu izcelsmes britu basketbolists, spēlē vieglā uzbrucēja pozīcijā, Lielbritānijas basketbola izlases dalībnieks. Pašlaik (2013) pārstāv NBA klubu Čikāgas "Bulls".
Ambeļu pagasts
Reljefs
Gaišukolns, Greitas kalns, Ļāperu pilskalns, Lielās Baranaukas pilskalns, Pilskolns.
Deivids Keps
Deivids Keps (en; dzimis ) ir ASV scenārists un kinorežisors.
Upesgrīvas pagasts
Vēsture
1945. gada 10. septembrī pagastā izveidoja Jūrmalas un Upesgrīvas ciema padomes. Pagastu likvidēja 1949. gada 31. decembrī, ciemus iekļaujot Talsu rajonā. Mūsdienās Upesgrīvas pagasta teritorija iekļauta Talsu novada Rojas, Mērsraga, Ārlavas un Vandzenes pagastos.
Heinrihs Ādolfijs
Dzīvesgājums
Dzimis Brīgā (Brieg), Silēzijā. Ieceļojis Kurzemes un Zemgales hercogistē, 1650. gadā sāka strādāt Dobelē par luterāņu mācītāju, mācījies latviešu valodu pie Kristofora Fīrekera. Vēlāk vācu draudzes virsmācītājs Jelgavā no 1661. līdz 1686. gadam, kur bija arī Kurzemes un Zemgales superintendents.
Biķernieku pagasts
Vēsture
Daugavpils apriņķa Biķernieku pagasts izveidots 1931. gadā, apvienojot daļas no Naujenes, Izvaltas un Višķu pagastu teritorijām. 1935. gadā pagasta platība bija 79,7 km² un tajā dzīvoja 4903 iedzīvotāji. 1945. gadā pagastā izveidoja Biķernieku, Krivošejevas, Lipinišķu un Pavlovas ciema padomes, bet pagastu 1949. gadā likvidēja. Daugavpils rajona Biķernieku ciemam 1954. gadā pievienoja likvidēto Krivošejevas ciemu, 1965. gadā kolhoza «Znamja oktjabrja» teritoriju pievienoja Maļinovas ciemam, 1975. gadā pievienoja likvidēto Lipinišķu ciemu, 1977. gadā daļu teritorijas pievienoja Izvaltas ciemam, 1980. gadā daļu teritorijas — Vecpils ciemam. 1990. gadā ciemu reorganizēja par pagastu. 2009. gadā Biķernieku pagastu kā administratīvo teritoriju iekļāva Daugavpils novadā. 2021. gadā Daugavpils novads tika iekļauts jaunajā Augšdaugavas novadā.
Heinrihs Ādolfijs
Nozīme
Ādolfijs tāpat sastādīja latviešu valodā izdoto pirmo Kurzemes baznīcas rokasgrāmatu, kas 1685. gadā iznāca Jelgavā, tajā pašā gadā iznācis pārstrādātais latviski Mārtiņa Lutera mazais katehisms.
Bauskas apriņķis
Kurzemes guberņas sastāvā
1912. gadā Bauskas apriņķī ietilpa 20 pagasti un 1 pilsēta:
Okupācija
Baltijas valstu piemērs
Tiesa, oficiālā Krievijas politika, atšķirībā no Latvijas, ASV un Rietumeiropas , neuzskata 1940. un 1944.-1945. gadu notikumus par Baltijas valstu okupāciju. Arī pirms Baltijas valstu neatkarības atjaunošanas domas dažādām valstīm — kā sociālistiskajām, tā arī kapitālistiskajām — dalījās. Akadēmiskajā zinātnē tiek izteikti pretēji viedokļi. Centrālās izlūkošanas pārvaldes interneta portālā tiek lietots termins "aneksija".
.dm
.dm ir Dominikas Interneta augstākā līmeņa domēns (ccTLD). Augstākā līmeņa domēna reģistrētājs saņem arī attiecīgus .com.dm, .net.dm, un .org.dm. Nav ierobežojumi domēnu vārdu reģistrēšanai, tie nav pārāk plaši lietoti.
Jeremejevs
Jeremejevs (ru, no personvārda Jeremejs (Ереме́й); sieviešu dzimtē Jeremejeva (Ереме́ева)) ir krievu cilmes uzvārds. Cilvēki ar šo uzvārdu:
Interneta vēsture
Skatīt arī
Pēc komercializāciju un ieviešanu privātajās interneta pakalpojumu sniedzējiem 1980, un interneta paplašināšanos tautas lietošanai 1990.gadu internets ir bijusi krasi ietekme uz kultūru un komerciju. Tajā ietilpst arī pie tūlītējas saziņas pieaugt elektronisko pastu (e-pasts), teksta balstītu diskusiju forumos un World Wide Web. Investoru spekulācijas jaunos tirgos, ko sniedz šie jauninājumi arī izraisītu inflāciju un turpmāko sabrukums Dot-com burbulis. Bet neskatoties uz to, Internets turpina augt.
Leonīds Āriņš
Izstādes
No 1960. gada aktīvi piedalījies mākslas darbu kopekspozīcijās Rīgā, Tukumā, citviet Latvijā. Latvijas mākslinieku savienībā uzņemts 1946. gadā, 1950. gadā izslēgts par formālismu mākslā, atkārtoti uzņemts 1969. gadā.
Jēkabpils apriņķis
Iedzīvotāji
Apriņķa galvenās dzīves vietas ir Leišmale, Viesītes valnis un Daugavmala. Diezgan biezi apdzīvota arī Zasas un Biržu sala. Turpretim pavisam reti apdzīvots ir mežaino sandru līdzenus apriņķa rietumu daļā. Iedzīvotāju sastāvs pēc tautības viengabalains, izņemot Leišmali, kur pierobežas pagastos samērā daudz Lietuvas laukstrādnieku. Starp konfesijām noteikti dominē luterānisms (76%), tomēr Leišmalē diezgan prāvs arī katoļu skaits (14%), Mozus ticīgie (4%), vecticīgie (3%), pārējie (1%).
Latvijas Republikas sastāvā
1925. gadā Ērberģes pagasts pārdēvēts par Mazzalves, Eķengrāves par Viesītes, Kroņa-Susējas par Rites, Salas par Ābeļu un Vārenbrokas par Vārnavas pagstu.
Dubnas pagasts
Dubnas pagasts ir viena no Augšdaugavas novada administratīvajām teritorijām tā ziemeļos, novada Latgales daļā. Robežojas ar sava novada Višķu, Maļinovas un Kalupes pagastiem un Preiļu novada Pelēču un Rožkalnu pagastiem.
Upes
Dubna, Medupe, Ūda.
Ezeri
Veirūgnas ezers (daļa).
Ļipecka
Ļipecka (ru) ir pilsēta Krievijā, Ļipeckas apgabala centrs. Izvietojusies apgabala austrumdaļā Voroņežas upes krastos 445 km uz dienvidiem no valsts galvaspilsētas Maskavas. Ievērojams metalurģijas centrs.
Hožova
2006. gada 28. janvārī Hožovā sabruka Katovices starptautiskā tirgus (Międzynarodowe Targi Katowickie) paviljona jumts, kurā tobrīd notika baložu izstāde. Bojā gāja 65 cilvēki.
Simpsoni
Vēsture
Simpsonu ģimene multiplikācijas formā pirmo reizi parādījās "Treisijas Ulmenas šovā" (en) ar pirmo sēriju Good night 1987. gada 19. aprīlī. Iesākumā personāži bija uzzīmēti diezgan rupji, jo pats Greinings nemācēja labi zīmēt, bet animatori tikai nokopēja viņa skices. Minisērijas (apmēram minūti garas) tika rādītas FOX kanālā trīs sezonu garumā, vēlāk dažas no tām, ieskaitot Good night, tika iekļautas jubilejas sērijā. 1989. gadā Simpsoni pārtapa paši savā seriālā, ko FOX telekanāls translēja kā iknedēļas šovu. Pirmā pilna garuma sērija bija Simpsons Roasting on an Open Fire. Sākotnēji kā pirmā sērija bija plānota Some Enchanted Evening, tomēr tā tika atteikta nekvalitatīvas animācijas dēļ, lai arī vēlāk kļuva par pēdējo pirmās sezonas sēriju.
1990. gada septembrī Barbara Buša intervijā žurnālam People paziņoja, ka "Simpsoni" ir pats stulbākais, ko viņa ir redzējusi. Pēc sešiem gadiem sērijā Two Bad Neighbors tika parādīti Džordžs un Barbara Buši, kuri atbraukuši uz Springfīldu un ātri pametuši to, jo Džordžam radušās nesaskaņas ar Bārtu un Homēru.
Lomu ierunātāji
Lomu ierunātāju pamatsastāvā ir seši cilvēki, un visi ir Emmy balvas laureāti par ieskaņošanu.
Jānis Rapa (1885—1941)
Piemiņa
Zigurds Vidiņš par J. Rapas ģimeni uzņēma filmu Grāmatnieku gadsimts (2012).
Jāņa Rapas traģiskās beigas apraksta un izskaidro viņam tuvu stāvošā Zenta Mauriņa savas autobiogrāfijas trešajā daļā Dzelzs aizbīdņi lūst (I daļas „Sakanie vārti“ nodaļā „Karoga nave“, 1960. gada izdevumā 91.–96. lpp.).
EPS L9.7
Pakāpe izmantota Ariane 5 versijā:
Jānis Rapa (1885—1941)
Piemiņa
Jānis Kadilis: |issue:/p_001_davg1942p1n15|article:DIVL10|block:P1_TB00007 „Jānis Rapa (1885. g. 17. IV — 1941. g. 30. V)“. Raksts avīzes Daugavas Vēstnesis pielikumā Literātūrai un Mākslai № 15, 1942. g. 31. V
Simpsoni
Darbības vieta
Lānss Vailders, seriāla "Simpsoni" fona dizaineris, uzauga Čelmsfordas pilsētiņā Masačūsetsā, tāpēc par daudzu objektu prototipiem kalpoja šīs pilsētiņas reālās ēkas. Piemēram, sākumskola, kurā mācās Bārts un Līza, nokopēta no McCarthy Middle School, bet rātsnams izskatās kā Čelmsfordas bibliotēka. Tādas iestādes kā Zesty’s Pizza, Skip’s Restaurant, Skip’s Ice Cream un Tony and Ann’s Pizza arī ir nozīmētas no reālām Čelmsfordas ēkām.
Kopējā seriāla kritika
"Simpsoni" daudzas reizes ir kritizēti no žurnālistu, valsts iestāžu un vienkārši sašutušu skatītāju puses, gan ASV, gan citās valstīs, kurās seriāls tiek rādīts.
Citās valstīs
2005. gadā sākās "Simpsonu" seriāla demonstrācija Apvienotajos Arābu Emirātos. Seriāls tika adaptēts arābu sabiedrības īpatnībām. Tā tēlu uzvedība, kas varēja izraisīt skatītāju protestu, tika izņemta no seriāla. Tādēļ Homērs Simpsons šajā versijā nedzer alu un neēd bekonu, jo šīs abas lietas aizliedz islāma likumi.
Atsevišķu sēriju kritika
Mets Greinings nosauca šo sēriju par "30 minūšu citas filmas reklāmu" un vienīgo reizi "Simpsonu" 20 gadu vēsturē izņēma savu vārdu no titriem. Sērija izraisīja mazu karu starp seriāla veidotāju Metu Greiningu un šova producentiem. Iemesls ir tāds, ka Mets bija sašutis par "simpsonu" izmantošanu kā reklāmas lauku citiem seriāliem. Tieši šajā sērijā producenti parādīja Džeju Šermani, multiplikācijas seriāla "The Critic" tēlu. Vēlāk, multiplikācijas seriāla "Hurricane Neddy" vienā no astotās sezonas sērijām, Šermans tika attēlots kā trako nama pacients.
Sēriju ievads
Pats interesantākais ir ievada mainīgie elementi. Tie ir:
Vikipēdija "Simpsonos"
Vikipēdijas pieaugošā popularitāte ir iemesls, lai tā kļūtu par joku, kas atkārtojās vairākās sērijās. Sākot ar 18. sezonu, multiplikācijas seriāla "Simpsoni" tēli, vismaz piecas reizes ir pieminējuši, ka lasa un labo Vikipēdijas rakstus.
Aleksandrs III Romanovs
Iekšpolitika
Aleksandrs III atjaunoja Nikolaja I birokrātisko valsts pārvaldes modeli. Pēc teroristu organizācijas "Tautas griba" (Народная воля) sarīkotā atentāta apturēja Aleksandra II ieplānotās parlamentārās reformas. 1881. gada 29. aprīlī viņš Pobedonosceva ietekmē publicēja Patvaldības negrozāmības manifestu (Манифест о незыблемости самодержавия), aicinot tautu mobilizēties ap monarhiju, stiprināties ticības un morāles vērtībās. Liberāli noskaņotajiem ministriem (Loris-Meļikovs, Miļutins u. c.) nācās demisionēt.
Baikonura
Baikonira jeb Baikonura, agrāk zināma kā Ļeņinska, ir pilsēta Kizilordas apgabalā Kazahstānā, ko nomā un administrē Krievija. To uzbūvēja, lai apkalpotu Baikonuras kosmodromu. Oficiāli to par Baikonuru 1995. gada 20. decembrī pārsauca Boriss Jeļcins.
.va
.va ir augšējā līmeņa domēns (ccTLD), kura paredzētais pielietojums ir saistīts ar Vatikānu. Domēns izveidots 1995. gadā. Domēna sponsors ir Holy See Secretariat of State, bet domēnu reģistrēšanu nodrošina Internet Office of the Holy See.
Aizputes apriņķa muižu nosaukumi
Bijušās muižas Aizputes apriņķa teritorijā
{ "type": "Feature", "geometry": { "type": "Point", "coordinates": [21.8020483, 56.6978519] }, "properties": { "title": "Neuhausen", "description": "Valtaiķu muiža", "marker-symbol": "warehouse", "marker-size": "large", "marker-color": "0050d0" } } { "type": "Feature", "geometry": { "type": "Point", "coordinates": [21.6579767, 56.9126804] }, "properties": { "title": "Neuhof", "description": "Jaunā muiža", "marker-symbol": "warehouse", "marker-size": "large", "marker-color": "0050d0" } } { "type": "Feature", "geometry": { "type": "Point", "coordinates": [21.9406222, 56.5344247] }, "properties": { "title": "Groß-Niekratzen", "description": "Lielmuiža jeb Krāces muiža", "marker-symbol": "warehouse", "marker-size": "large", "marker-color": "0050d0" } }
{ "type": "Feature", "geometry": { "type": "Point", "coordinates": [21.2411767, 56.9153577] }, "properties": { "title": "Strandhof", "description": "Strantes muiža", "marker-symbol": "warehouse", "marker-size": "large", "marker-color": "0050d0" } }
Zorro
Vārds "zorro" spāņu valodā nozīmē "lapsa". Lai arī šos dzīvniekus mēdz saukt par lapsām, tie pieder pie suņu cilts nevis lapsu cilts. Tādēļ tos bieži sauc par neīstajām jeb pseidolapsām (Pseudalopex), bet lapsas no lapsu cilts par īstajām lapsām.
Nātrija kālija tartrāts
Ķīmiskās īpašības un izmantošana ķīmijā
Tā kā nātrija kālija tetrahidrāts ir vīnskābes (hirāla savienojuma) sāls, tam acīmredzot pastāv vairākas formas. Dabā gan ir sastopama tikai L-(+)-vīnskābe.
Nikolajs I Romanovs
Dzīvesgājums
1819. gadā Aleksandrs I informēja Nikolaju, ka viņš kļūs par nākamo Krievijas ķeizaru, jo viņu brālis Konstantīns nevēlas kāpt tronī. 1823. gadā Aleksandrs I sagatavoja testamentu, ar kuru par troņmantnieku iecēla Nikolaju. Tā kā to paturēja slepenībā, pēc Aleksandra nāves Nikolajs uzreiz atzina Konstantīnu par imperatoru. Pēc tam atvēra Aleksandra atstātās aploksnes, kurās atklājās Konstantīna 1822. gada 14. janvāra vēstule par atteikšanos no troņmantnieka tiesībām un 1823. gada 16. augusta manifests par Nikolaja iecelšanu par troņmantnieku. Pēc dokumentu izlasīšanas Nikolajs tomēr atteicās pārņemt varu, pirms nebūs sazinājies ar vecāko brāli, kurš Varšavā pildīja Polijas vicekaraļa pienākumus. 12. decembrī Sanktpēterburgā pienāca oficiāls Konstantīna apliecinājums par atteikšanos no troņa un Nikolaju pasludināja par imperatoru. Ieilgusī neskaidrība negatīvi izpaudās 14. decembrī, kad armijai bija jāzvēr uzticība Nikolajam, un Ziemas pils laukumā notika Dekabristu sacelšanās. 1826. gada 22. augustā kronēts Maskavā, 1829. gada 12. maijā kronēts par Polijas karali. 1832. gadā piedzima Nikolaja I pēdējais likumīgais bērns, dēls Mihails. Daudzās dzemdības bija novājinājušas ķeizarienes Aleksandras veselību, ārsti viņai neieteica vairāk dzemdēt. Nikolajam I bija 36 gadi un viņš vairs neslēpa sakarus ar savām mīļākajām.
Karš ar Osmaņu impēriju
1833. gada 20. janvārī Krievijas karaflotes eskadra ar 10 kuģiem un 6000 kareivjiem atradās Bosforā. Šajā brīdī ar Francijas starpniecību sākās turku-ēģiptiešu miera sarunas. Kamēr turpinājās neskaidrības par miera līgumu, Bosforā ieradās vēl viena eskadra ar krievu kareivjiem, kas 1832. gada jūnija sākumā izsēdas Mazāzijas krastā, iepretī Konstantinopolei. Tas beidzot izraisīja uztraukumu Lielbritānijā, kuras vēstnieks centās panākt krievu kontingenta izvešanu, bet Nikolajs I to atteicās darīt.
Eiropas žandarms
Nikolajs I bija gatavs nosūtīt armiju, lai apspiestu 1830. gada Jūlija revolūciju Francijā un Beļģijas revolūciju. Šo plānu izjauca poļu Novembra sacelšanās. 1830. gada Novembra sacelšanās Polijā iezīmē Aleksandra I iedvesmoto reformu perioda beigas. Nikolajs kļuva par pārliecinātu konservatīvo. 1833. gadā Krievija, Prūsija un Austrija noslēdza vienošanos, kas paredzēja valstu tiesības veikt militāru intervenci iekšējo nemieru un revolūciju gadījumos. Attiecības ar Lielbritāniju un Franciju pasliktinājās, jo Nikolajs tās uzskatīja par poļu dumpinieku un revolūciju atbalstītājām.
1815. gadā Vīnes kongresā izveidotajā Krakovas republikā 1846. gada februārī notika revolucionāra sacelšanās. Ņemot vērā jau iepriekš noslēgtu vienošanos, Nikolajs I atļāva Krakovu iekļaut Austrijas Impērijā. Lielbritānija un Francija protestēja pret šādu Vīnes līguma pārkāpumu, kas varētu novest pie visas Vīnes sistēmas sabrukuma. 1847. gadā, atsaucoties uz Vīnes līgumu, Krievija, Prūsija un Austrija centās iejaukties Šveices pilsoņu karā starp katoļu un protestantu kantoniem. Šveice šo iejaukšanos noraidīja, un 1848. gadā pieņēma jaunu federālo konstitūciju. 1848. gadā revolūcijas uzliesmoja visā Eiropā. Francijā februārī gāza Luiju Filipu un izveidojās Francijas Otrā republika. Revolūcijas izcēlās Austrijas Impērijas itāļu, vācu un ungāru zemēs. Kancleru Meternihu beidzot gāza no amata un imperators apstiprināja liberālu konstitūciju. Ungārijas karalistē sākās sacelšanās pret Hābsburgu varu, lai atjaunotu karalistes pilnīgu neatkarību. Ungāru patrioti paziņoja, ka Hābsburgi savas varas trīs gadsimtos nav aizstāvējuši Ungāriju pret turkiem, un pat turkiem padotā ungāru Transilvānija atrodas labākā stāvokli. Ungāru delegācija Vīnē, kuru plosīja revolūcija, saņēma tiesības lielākai autonomijai un ungāru valdības izveidošanai. Par tās redzamāko ministru kļuva Lajošs Košuts. Drīz sākās ungāriem padoto serbu, slovāku un horvātu dumpji un kari ar ungāriem.
Zilonis (filma)
Filmas tapšana
Uzreiz pēc asiņainajiem notikumiem Kolumbainas skolā Gass Van Sants vēlējās uzņemt dokumentālo televīzijas filmu par notikušo. Režisors neatrada ne atbalstu, ne finansējumu šīs idejas realizācijai.
3. Kurzemes latviešu strēlnieku pulks
3. Kurzemes latviešu strēlnieku pulks bija Latviešu strēlnieku bruņots formējums 1. Latviešu strēlnieku brigādes sastāvā, kas piedalījās Pirmā pasaules kara kaujās no 1915. līdz 1918. gadam. Pulku izveidoja no 3. Kurzemes latviešu strēlnieku bataljona 1916. gada 3. novembrī. 1917. gada 30. decembrī pulku iekļāva Latviešu strēlnieku korpusā. Pēc Brestļitovskas miera līguma nosacījumiem 1918. gada 6. aprīlī pulku demobilizēja.
Āfrikas kolonizācija
Senā kolonizācija
Ziemeļāfrika pieredzēja Eiropas un Rietumāzijas kolonizāciju jau senajā vēstures periodā, kad to kolonizēja grieķi un feniķieši.
Naudas vēsture
Metāla monētu ieviešana
Vēsturiski visbiežāk kā nauda izmantots metāls. Standarta metāla monētas kā maksājumu līdzeklis parādījās aptuveni VII gs. p.m.ē. Pirmās grieķu monētas bija no vara, pēc tam — no dzelzs, jo šos divus metālus plaši izmantoja ieroču ražošanā. Ap 700 g. p.m.ē. Argosas karalis Feidons nomainīja dzelzs monētas pret monētām no sudraba, kas bija salīdzinoši nelietderīgs, tikai dekoratīvs metāls. Šīs monētas plaši izmantoja kā starptautisku maiņas līdzekli līdz pat Peloponēsas karam, kad tās aizstāja Atēnu drahma.
Naudas vēsture Latvijā
1572. gadā Rīgā tika uzsākta šiliņu kalšana, vēlāk kala arī vērdiņus, mārkas un pusmārkas. 16. gadsimta beigās naudas norēķinu sistēmas pamatvienība bija dālderis. Ieviesās arī citas jaunas monētas — graši, sešgraši, trīsgraši un pat trīspelheri jeb pusotrgraši. Vienā dālderī bija 35—36 graši. Dažkārt tika kaltas arī zelta desmit dukātu monētas jeb portugāli. Latgalē savukārt apgrozībā bija Žečpospolitas nauda — timfi, orti, sešgraši, trīsgraši un trīspelheri. Zviedru Vidzemes laikā dālderus pakāpeniski nomainīja dukāti. Ap septiņpadsmitā gadsimta vidu parādījās vēl viens naudas veids, kas bija apgrozībā paralēli monētām. Tā bija tā sauktā plākšņu nauda — lielas, taisnstūrveida vai kvadrātveida vara plāksnes, kuru vērtība bija atkarīga no svara un attiecīgās vara cenas. Laiku pa laikam plākšņu naudu izgatavoja līdz pat astoņpadsmitā gadsimta beigām, 1786. gadam, kad plāksnes zaudēja naudas nozīmi un kļuva par vienkāršu preci.
18. gadsimtā Latvijā sāka lietot Krievijas Impērijas naudu, tomēr tai paralēli joprojām notika norēķini arī ar citās valstis kaltajām monētām. Deviņpadsmitā gadsimta nogalē Krievijas Impērijas teritorijā tika veikta naudas reforma, kuras rezultātā līdzšinējo norēķinu sistēmas pamatvienību — sudraba rubli — nomainīja zelta rublis. Šis rublis gan tā arī netika izkalts kā monēta, tas kalpoja tikai kā aprēķinu vienība. Toties kala piecu un desmit rubļu monētas.
39. autobusu maršruts (Rēzekne)
Maršruts
Blaumaņa iela — Sprūževa — Zarečnajas skola kursē pa šādām ielām: Blaumaņa iela, Maskavas iela, Atbrīvošanas aleja, Stacijas iela, Dārzu iela, Latgales iela, Ludzas iela, Rēznas iela, Meža iela un ceļš V579.